Diari Oficial de la Generalitat Valenciana


Sumari del DOGV 5180, del 19-01-2006 (2006/386)

RESOLUCIÓ de 5 de gener de 2006, de la consellera de Turisme, com a presidenta de l'Agència Valenciana del Turisme, per la qual es convoquen les ajudes i es publiquen els programes d'actuació de l'Agència per a l'any 2006, de suport al sector turístic.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/386


Data del document
:   05-01-2006

Organisme emissor
:   Conselleria de Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * suport econòmic
    * infraestructura turística
    * ajuda pública
    * indústria hotelera
    * medicina natural
    * càmping
    * indústria gastronòmica
    * màrqueting
    * mitjans per a discapacitats
    * organització patronal
    * regió turística
    * qualitat del medi ambient
    * administració local
    * regió costanera
    * higiene alimentària
    * programa d'actuació
    * turisme rural

RESOLUCIÓ de 5 de gener de 2006, de la consellera de Turisme, com a presidenta de l'Agència Valenciana del Turisme, per la qual es convoquen les ajudes i es publiquen els programes d'actuació de l'Agència per a l'any 2006, de suport al sector turístic. [2006/X386]  
La incidència del turisme a la Comunitat Valenciana representa un fenomen de creixement progressiu recolzat en el nostre principal producte de sol i platja, però cada vegada més orientant els seus objectius a la diversificació de l'oferta turística, a la millora de la qualitat i al respecte dels aspectes mediambientals.  
La cada vegada més àmplia i selecta oferta turística de la Comunitat Valenciana i la seua importància econòmica en relació amb la seua aportació al PIB i a la creació d'ocupació, fa que l'Agència Valenciana del Turisme manifeste la seua ferma voluntat en el suport al sector turístic, a través de programes amb vista a la creació, millora, adequació, adaptació i qualificació dels establiments, productes i destinacions turístiques.  
L'aplicació de la Llei 38/2003, General de Subvencions, constituïx el marc normatiu que garantix l'eficàcia de les ajudes que es convoquen, desenvolupada per l'Orde de 3 de gener de 2006, de la Conselleria de Turisme, sobre concessió d'ajudes per l'Agència Valenciana del Turisme per a la creació, modernització i millora de l'oferta turística de la Comunitat Valenciana.  
De conformitat amb el que disposa l'article 6. 1. c) del Decret 209/2004, de 8 d'octubre del Consell de la Generalitat, pel que s'aprova el Reglament de l'Agència Valenciana del Turisme, el seu Comité de Direcció en la seua sessió de 13 de desembre de 2005, va acordar l'aprovació dels programes d'actuació de l'agència per a l'exercici 2006.  
En virtut d'això, i de conformitat amb el que disposa l'article 5.2.g) de l'esmentat Decret 209/2004, de 8 d'octubre, així com en l'article 1.3 de l'Orde de la Conselleria de Turisme, de 3 de gener de 2006, resolc:  
Article 1. Objecte i àmbit  
L'objecte de la present resolució és convocar les ajudes i publicar els programes d'actuació de l'Agència Valenciana del Turisme corresponents a l'exercici 2006, destinats al suport d'actuacions dutes a terme pel sector turístic, les bases dels quals s'establixen en els annexos.  
Article 2. Marc normatiu  
Les ajudes emmarcades en els plans d'incentius que comporten suport directe al sector turístic arreplegades en l'annex I de la present resolució, es concediran en el marc del que disposa el Decret 9/2000, de 25 de gener, del Govern Valencià, sobre concessió d'ajudes en matèria de turisme (DOGV 3676, de 28 de gener de 2000), i d'acord amb el que establix l'Orde de 3 de gener de 2006, de la Conselleria de Turisme, sobre concessió d'ajudes per l'Agència Valenciana del Turisme per a creació, modernització i millora de l'oferta turística de la Comunitat Valenciana.  
El marc jurídic regulador de les ajudes a municipis turístics derivades de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, les bases del qual s'establixen en l'annex II a esta resolució, s'arreplega en el Decret 17/2000, de 22 de maig, del Govern Valencià, que aprova el Reglament regulador dels convenis previstos en la Llei de Turisme.  
Article 3. Línies pressupostàries  
En compliment del que preveu l'article 47.11 del Text Refós de la Llei d'Hisenda Pública de la Generalitat Valenciana i d'acord amb el que establix la Llei de Pressupostos de la Generalitat Valenciana per a l'exercici 2006, les línies de crèdit i l'import global màxim destinat a la concessió de les ajudes previstes en la present convocatòria són les següents:  
. Capítol IV: Transferències corrents, que inclou, Programa Qualitur, suport projectes E-Marketing, i Convenis de compensació financera i competitivitat i comunicació, total: 5.190.000 €  
. Capítol VII: Subvencions de capital, que inclou Incentius a empreses del sector turístic valencià i Pla Millor, total: 3.450.000 €  
Estes dotacions podran veure's afectades per les modificacions pressupostàries que al llarg de l'exercici es puguen produir.  
Es fa constar que les ajudes a la inversió descrites en l'annex I, estan cofinançades pel Fons Europeu de Desenvolupament Regional (FEDER).  
Article 4. Beneficiaris  
Podran acollir-se a estes ajudes les empreses i entitats que desenvolupen alguna de les activitats turístiques relacionades en els annexos, amb les excepcions establides en els distints programes.  
Amb caràcter general, per a poder accedir a estes ajudes, les empreses d'oferta turística complementària hauran d'estar inscrites en el Registre d'Empreses i Activitats Turístiques no Reglamentades de l'Agència Valenciana del Turisme.  
A l'efecte de la present resolució, es considerarà petita i mitjana empresa (PIME), la unitat econòmica amb personalitat física o jurídica que reunisca els requisits següents:  
. Que empre a menys de 250 persones.  
. Que tinga un volum de negoci anual no superior a 50 milions d'euros, o bé un balanç general no superior a 43 milions d'euros.  
El còmput dels efectius i límits assenyalats, en el cas d'empreses associades o vinculades s'efectuarà tal com disposen els apartats 2 i 3 de l'article 6 de l'annex de la Recomanació 2003/361/CE de la Comissió, de 6 de maig de 2003, sobre la definició de microempreses, xicotetes i mitjanes empreses.  
No es podrà accedir al règim de programes previstos en esta resolució, sense estar al corrent de les obligacions fiscals i davant la Seguretat Social, en els termes establits per l'Orde de la Conselleria d'Economia i Hisenda, de 30 de maig de 1996 (DOGV 2775 de 21 de juny).  
L'Agència Valenciana del Turisme podrà establir els convenis oportuns amb la Hisenda Pública i la Seguretat Social per a verificar el compliment de les dites obligacions.  
No podran obtindre la condició de beneficiari de les subvencions regulades en esta orde, les entitats en els que concórrega alguna de les circumstàncies previstes en l'article 13.2. de la llei 38/2003, de 17 de novembre, General de Subvencions.  
Les condicions per a ser beneficiari hauran de mantindre's fins al moment del pagament de la subvenció.  
Article 5. Sol·licituds d'ajuda  
Els sol·licitants hauran de presentar una sol·licitud normalitzada omplida que estarà a disposició dels interessats en la seu central de la Conselleria de Turisme, Agència Valenciana del Turisme, Av. Aragó, 30, planta 8ª, de València, en els servicis territorials de Turisme d'Alacant (C/ Churruca, 29), de Castelló de la Plana (Plaça Maria Agustina, 5), i de València (Pl. Alfons el Magnànim, 15) i en l'Oficina d'Administració Turística de Benidorm (c/ Joan Fuster Zaragoza, 3, 1r, Edif. Aquàrium 2n). També estaran a disposició dels interessats els models oficials de sol·licituds, amb altres informacions sobre els programes d'ajuda, en la direcció d'internet www.comunitatvalenciana.com/institucional.  
Article 6. Documentació que ha d'acompanyar l'imprés de sol·licitud  
1. Amb caràcter general, totes les sol·licituds d'ajuda hauran d'anar acompanyades de la documentació següent:  
a) Documentació acreditativa de la identificació o constitució de l'empresa o entitat, amb els estatuts degudament inscrits en el registre corresponent.  
b) Dades personals dels representants legals de l'empresa, i l'acreditació de la seua representació.  
c) Fotocòpia del CIF / NIF  
d) Justificació de trobar-se al corrent de les seues obligacions tributàries (Ministeri d'Hisenda i Generalitat Valenciana) i davant la Seguretat Social, que es realitzarà per mitjà de la presentació de la documentació següent:  
. Certificat de l'Agència Tributària.  
. Últim rebut de l'Impost d'Activitats Econòmiques (IAE), si és el cas.  
. Certificat de la Conselleria d'Economia, Hisenda i Ocupació de la Generalitat Valenciana.  
. Certificat de la Tresoreria de la Seguretat Social.  
Tots ells en relació al moment en què finalitze el termini de presentació de sol·licituds, d'acord amb l'Orde de 30 de maig de 1996 de la Conselleria d'Economia i Hisenda sobre la forma d'acreditar pels beneficiaris de subvencions l'exigència prevista en l'article 47.7. del Text Refós de la Llei d'Hisenda Pública de la Generalitat Valenciana.  
e) Certificat de l'entitat bancària, acreditatiu de la titularitat del compte designat.   
f) Model de declaració responsable de no estar sotmés en les prohibicions per a obtindre la condició de beneficiari que es facilitarà en imprés normalitzat.  
g) Cada projecte d'inversió, haurà d'anar acompanyat de pressupostos detallats, havent de tindre en compte que, de conformitat amb l'article 31.3 de la Llei 38/2003, de 17 de novembre, General de Subvencions, quan l'import de la despesa subvencionable supere la quantia de 30.000 euros de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a l'adquisició del compromís per a la prestació del servici o l'entrega del bé, llevat que per les especials característiques de les despeses subvencionables no existisca en el mercat suficient nombre d'entitats que ho subministren o presten. L'elecció entre les ofertes presentades, que hauran d'aportar-se en la sol·licitud de la subvenció, es realitzarà conforme a criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.  
2. En funció del tipus d'inversió a realitzar segons els casos, a més, s'haurà d'aportar:   
1) Si es tracta d'un projecte de nova creació, s'haurà d'aportar memòria detallada de les activitats a desenvolupar, concretant aspectes com ara la necessitat i oportunitat de la inversió, categoria i capacitat previstes, finançament i comercialització del projecte, mercat a què va dirigit, resultats esperats, etc.  
2) Si la inversió implica la realització d'obres, haurà d'aportar-se en tots els casos llicència municipal d'obres corresponent a l'activitat a què es pretén destinar l'establiment i, en cas d'obres majors, projecte tècnic, així com qualssevol altres autoritzacions o llicències administratives que foren preceptives.  
3) Quan les inversions plantejades tinguen un termini d'execució superior a l'exercici pressupostari, les sol·licituds d'ajuda hauran d'acompanyar un projecte tècnic comprensiu de les partides i pressupostos a desenvolupar en cada una de les fases en què es pretenga executar el mencionat projecte.  
4) Si el projecte d'inversió es pretén realitzar en un immoble localitzat en sòl no urbanitzable, s'haurà d'aportar la corresponent Declaració d'Interés Comunitari.  
5) Per a aquells projectes de creació d'allotjament rural s'haurà d'acreditar que l'antiguitat de l'immoble siga superior a cinquanta anys. (Escriptura de propietat o certificació municipal o referència cadastral, etc.)   
6) En el cas de sol·licitar ajuda en el Programa d'Adaptació de les Instal·lacions d'Establiments Turístics per a la seua adequació a l'ús per persones amb discapacitat, s'haurà de justificar l'adaptació de les inversions al Decret 39/2004, de 5 de març (DOGV de data 10.03.2004) i a l'Orde de 25 de maig de 2004 (DOGV de data 1.4.8.3575).  
7) Si se sol·licita ajuda en el Programa de Millora de les Condicions Higienicoalimentàries en cuines d'hotels, restaurants, cafeteries i bars, els establiments hauran d'acreditar la implantació d'un sistema d'Anàlisi de Riscos i Control de Punts Crítics.  
8) En el cas de sol·licitar ajudes per a inversions en cablejats elèctrics, s'haurà d'aportar:  
Inicialment: Projecte firmat per tècnic titulat competent, visat.  
I posteriorment, durant la tramitació i execució de les instal·lacions:  
. Certificat d'Instal·lació, firmat per l'instal·lador autoritzat.  
. Certificat de direcció d'obra, firmat pel corresponent tècnic titulat competent.  
. Certificat d'inspecció inicial de l'organisme de control.  
9) Si es tracta d'inversions en actius fixos, últim rebut de l'Impost de Béns Immobles.  
10) Cada una de les sol·licituds als distints programes, quan es tracte d'inversions en actius fixos, haurà d'anar acompanyada de les declaracions jurades que es facilitaran en imprés normalitzat sobre no destrucció d'ocupació, altres ajudes públiques sol·licitades o obtingudes per al mateix projecte, així com d'autofinançament en almenys un 30%.  
3. Només serà subvencionable l'IVA satisfet per l'adquisició de béns i servicis quan el beneficiari acredite documentalment l'exempció o no subjecció al dit impost, no sent susceptible de recuperació o compensació.  
Article 7. Termini de presentació de sol·licituds  
Les sol·licituds hauran de presentar-se amb anterioritat a l'inici de la realització del projecte o activitat o amb anterioritat a l'inici de l'execució de la fase del projecte corresponent a l'exercici 2006. Amb caràcter general:  
. El termini de presentació començarà l'endemà de publicació de la present resolució en el Diari Oficial de la Generalitat Valenciana (DOGV).  
. El termini de presentació finalitzarà en les dates indicades en les bases de cada programa que hi figuren.  
Article 8. Lloc de presentació de sol·licituds  
Les sol·licituds i la documentació addicional podran presentar-se en qualsevol de les seus de la Conselleria de Turisme indicades en l'article 5 anterior, durant l'horari de registre.  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.  
Article 9. Avaluació de sol·licituds  
1. Les sol·licituds de les ajudes corresponents als programes integrats en els plans que comporten suport directe, es concediran en règim de concurrència competitiva, i seran ateses segons l'orde de data en què es complete la documentació necessària per a la tramitació de l'expedient, i se sumaran els criteris fixats en les bases de cada programa, en tant existisca disponibilitat pressupostària adequada i suficient.  
2. Amb la finalitat de facilitar la consecució dels fins i objectius de la present resolució, l'Agència Valenciana del Turisme podrà traslladar les sol·licituds d'ajudes a altres programes o convocatòries d'ajudes.  
Article 10. Resolució de la concessió d'ajudes  
Els òrgans competents per a la instrucció del procediment d'ajudes emmarcades en la present orde seran les diferents àrees i servicis de l'Agència Valenciana del Turisme, segons s'indica en cada un dels programes.  
Una vegada avaluades les sol·licituds als programes de l'annex I de la present resolució, l'òrgan instructor d'acord amb els criteris establits traslladarà els expedients i el procés anterior a la Comissió d'Avaluació d'Ajudes que es constituïx amb la composició següent:  
Presidenta: el cap de l'Àrea de Producte  
Vicepresident: el cap del Servici d'Assistència Turística i Incentius  
Vocals:  
Un representant de l'Àrea Jurídica  
Un representant del Departament Economicofinancer  
El cap del Servici Territorial d'Alacant  
El cap del Servici Territorial de Castelló  
El cap del Servici Territorial de València  
El cap de l'Oficina d'Administració Turística de Benidorm  
El cap de la Secció d'Incentius del Servici d'Assistència Turística i Incentius, que actuarà com a secretari  
Així mateix assistiran, com a membres de ple dret de la comissió, els caps d'Àrea de l'Agència Valenciana del Turisme competents per raó de la matèria dels programes a avaluar.  
En cas de vacant, absència o malaltia dels membres de la present comissió, podran ser substituïts per altres, designats pels titulars d'entre persones de les seues respectives unitats.  
La dita comissió traslladarà els seus acords al director de l'Agència Valenciana del Turisme qui elevarà una proposta de resolució a la presidenta de l'agència.  
La presidenta de l'agència resoldrà sobre l'adjudicació de les ajudes, mitjançant una resolució, fixant expressament la quantia i incorporant, si és el cas, les condicions i obligacions a què haja de subjectar-se el beneficiari.  
Les subvencions concedides seran publicades en el Diari Oficial de la Generalitat Valenciana (DOGV), amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
La resolució dictada per la presidenta, posarà fi a la via administrativa, i el seu contingut serà notificat de forma individualitzada a cada interessat en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini màxim per a emetre i notificar la resolució serà de sis mesos des de la finalització del termini de presentació de sol·licituds. Si la documentació exigida en cada programa no estiguera completa, el termini es computarà a partir del dia de la correcta presentació d'aquella.  
Transcorregut el dit termini sense que s'haja resolt i notificat s'entendrà desestimada la sol·licitud d'ajuda en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les resolucions de concessió esgoten la via administrativa i contra elles podrà interposar-se recurs de reposició davant l'òrgan que va dictar l'acte en el termini d'un mes a comptar des de l'endemà de la notificació de la resolució corresponent, o un recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació de la resolució corresponent.  
En el cas de programes d'ajudes que estiguen finançats pel Fons Europeu de Desenvolupament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada Xarxa Natura 2000, espai físic d'especial protecció mediambiental configurat així per la Unió Europea. L'obtenció del dit certificat es gestionarà per l'Agència Valenciana del Turisme.  
Article 11. Obligacions dels beneficiaris  
Seran obligacions del beneficiari dels incentius que comporten suport directe al sector turístic relacionats en l'annex I:  
a) Realitzar el projecte o activitat objecte de la subvenció i acreditar la seua realització en la forma i data indicades en la notificació de la concessió de l'ajuda  
b) Respondre de la veracitat dels documents aportats.  
c) Sotmetre el projecte objecte d'ajuda al procediment d'Avaluació d'Impacte Ambiental (EIA) en els supòsits arreplegats en la Llei 6/2001, de 8 de maig de modificació del Reial Decret Legislatiu 1.302/1986, de 28 de juny, d'Avaluació d'Impacte Ambiental (BOE núm. 111, de 9 de maig de 2001) i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1412, de 30 d'octubre de 1990).  
d) Afectar al trànsit turístic durant almenys cinc anys, les inversions incentivades en el marc dels programes inclosos en l'annex I.  
e) Complir amb totes les obligacions que s'establixen en l'Orde de 3 de gener de 2006, de la Conselleria de Turisme, sobre concessió d'ajudes per l'Agència Valenciana del Turisme, per a creació, modernització i millora de l'oferta turística de la Comunitat Valenciana, i en qualsevol altra disposició en vigor.  
L'incompliment de qualsevol d'estes obligacions podrà donar lloc a la revocació, i si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.  
Article 12. Justificació de despeses  
1. La justificació de la inversió o actuació objecte d'ajuda haurà de realitzar-se d'acord amb la sol·licitud presentada i en els termes fixats en la resolució de concessió de l'ajuda degudament notificada al beneficiari.  
Quan les ajudes s'atorguen a una societat o associació en constitució, es fixarà un termini perquè el beneficiari present la documentació acreditativa de les circumstàncies de registre de l'entitat. Transcorregut el termini sense haver presentat la documentació, l'òrgan que haguera concedit la subvenció corresponent podrà declarar a l'interessat decaigut en els seus drets amb arxiu de l'expedient. En cap cas s'abonarà l'import de les ajudes abans que l'entitat estiga constituïda i inscrita en el registre corresponent.  
2. Les factures presentades per a la justificació dels projectes hauran de complir el que disposa el Reial Decret 1.496/2003, de 28 de novembre, pel qual s'aprova el Reglament pel qual es regulen les obligacions de facturació, i es modifica el Reglament de l'Impost sobre el Valor Afegit (BOE de 29.11.2003), modificat per Reial Decret 87/2005, de 31 de gener (BOE de 01.02.2005), i la resta de normativa vigent.  
3. No s'acceptaran com a justificants de realització del projecte o activitat les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'agència.  
S'entén per empreses o entitats vinculades aquelles en què el beneficiari puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa o entitat, directament o indirectament, amb relació a una altra, estiga en possessió d'un 25% del capital subscrit, d'un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa.  
4. El muntant mínim de la inversió plantejada per a ser considerada incentivable, dins de cadascun dels distints programes d'inversió en actius per a les empreses turístiques englobats en els plans A i B, així com en el Programa 1, del Pla C, inclosos tots ells en l'annex I de la present resolució, haurà d'ascendir a 5.000 €, en termes de cost elegible aprovat del projecte.  
5. Finalment l'import de l'ajuda de l'Agència Valenciana del Turisme a un establiment, dins dels programes inclosos en l'annex I, no podrà superar l'import de 70.000 € per establiment i any.  
Article 13. Pagament de les ajudes  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació, i sempre que haja complit les obligacions exigibles.  
2. Amb relació a la gestió dels pagaments anticipats que, amb caràcter excepcional i prèvia consideració de les singularitats de cada cas l'agència, en l'execució dels programes d'actuació que comporten ajudes, subvencions i altres formes de finançament, puga tramitar, caldrà ajustar-se al que establix l'article 47 bis. del Text Refós de la Llei d'Hisenda Pública de la Generalitat Valenciana de 26 de juny de 1991.  
En este sentit, la bestreta del pagament estarà condicionada a la prestació de garantia que haurà de constituir-se per mitjà d'aval bancari, i que cobrirà l'import no justificat i interessos de demora, fins que l'Agència Valenciana del Turisme autoritze la seua cancel·lació, una vegada executades i justificades de conformitat amb les actuacions de l'anualitat corresponent.  
Els percentatges d'ajuda anticipada seran els previstos en la Llei de Pressupostos de la Generalitat Valenciana per a l'exercici 2006.  
3. En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que estant pendent l'exercici de l'opció, es referme per mitjà d'aval bancari l'import total subvencionat que quedarà subjecte a l'exercici de la dita opció, i podrà executar-se l'aval en el cas que arribat el moment de l'opció, el beneficiari no acreditara haver-la exercit dins del termini que s'assenyale en la resolució d'atorgament de l'ajuda.  
DISPOSICIONS FINALS  
Primera  
La present resolució, entrarà en vigor l'endemà de la publicació en el Diari Oficial de la Generalitat Valenciana.  
Segona  
Contra la present resolució, que posa fi a la via administrativa, podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació i, potestativament, podrà interposar-se recurs de reposició davant la presidenta de l'Agència Valenciana del Turisme, en el termini d'un mes, a comptar de l'endemà de la publicació, tot això de conformitat amb el que establixen els articles 107, 109, 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 5 de gener de 2006.. La presidenta de l'Agència Valenciana del Turisme: María Milagrosa Martínez Navarro.  
ANNEX I  
PLANS D'INCENTIUS QUE COMPORTEN SUPORT DIRECTE AL SECTOR TURÍSTIC  
A. PLA D'INCENTIUS A LA DIVERSIFICACIÓ  
1. PROGRAMA DE CREACIÓ I QUALIFICACIÓ D'ESTABLIMENTS DE TURISME RURAL  
Objecte  
1. Suport a aquelles actuacions l'objecte de les quals siga la creació i adequació d'establiments de turisme rural, per a acollir-se al Decret 188/2005, de 2 de desembre (DOGV núm. 5150 de 7 de desembre de 2005), regulador de l'Allotjament Turístic Rural en l'Interior de la Comunitat Valenciana.  
Els projectes seran de rehabilitació o restauració substancial d'edificis existents, i que tinguen una antiguitat de cinquanta anys, no de construccions ex Novo, mantenint i recuperant la memòria històrica de l'immoble i el seu entorn. Excepcionalment i quan l'immoble estiga localitzat en sòl no urbanitzable i compte amb la Declaració d'Interés Comunitari, podrà incentivar-se la construcció ex Novo.  
Finalment no s'incentivaran els immobles on s'ubiquen les cases rurals, quan estes no ocupen la totalitat del mateix, ponderant-se a més les característiques típiques de l'edificació en relació al seu entorn.  
2. Suport a aquelles actuacions l'objecte de les quals siga l'adequació dels establiments d'allotjament turístic rural existents a les necessitats de la demanda en aspectes com ara, diversificació de l'oferta, incorporació de noves tecnologies i en general, aquelles altres que suposen un increment efectiu en la qualitat dels servicis oferits.  
Beneficiaris  
Empreses que pretenguen realitzar inversions relacionades amb la finalitat assenyalada.  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
S'atendran únicament a inversions en actius fixos nous relatius a infraestructures i/o equipaments relacionats amb l'objectiu del programa, quedant excloses aquelles que estiguen dirigides a funcions de manteniment o de mera substitució.  
Ajudes  
Fins al 30% amb un límit de 25.000 €, o bé, fins al 30% amb un límit màxim de 35.000 €, per als establiments que en data de final del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la línia de col·laboració a la implantació de sistemes de qualitat i gestió mediambiental en les empreses turístiques, del Departament Qualitur de l'Agència Valenciana del Turisme i que així mateix ho mantinguen en la data de la resolució de concessió.  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
2. PROGRAMA DE QUALIFICACIÓ D'OFERTA TURÍSTICA COMPLEMENTÀRIA EN MATÈRIA DE NÀUTICA DE RECREACIÓ  
Objecte  
Suport a aquelles actuacions l'objecte de les quals siga la millora i adaptació a la demanda turística de les empreses d'activitats nàutiques de recreació.  
Beneficiaris  
Empreses autoritzades per a l'exercici d'activitats nàutiques de recreació, que desenvolupen inversions relacionades amb la finalitat assenyalada, formen part en data finalització del termini de presentació de sol·licituds d'una estació nàutica o projecte d'estació nàutica .entés este últim com una associació la finalitat principal de la qual consistix a constituir-se, per mitjà de la seua admissió en l'Associació Nacional d'Estacions Nàutiques, en estació nàutica-, i consten inscrites, a eixa mateixa data, en el Registre d'Empreses i Activitats turístiques no Reglamentades d'esta agència.  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
S'atendran únicament a inversions en actius fixos nous relatius a infraestructures i/o equipaments relacionats amb l'objectiu del programa, i queden excloses aquelles que estiguen dirigides a funcions de manteniment o de mera substitució.  
Ajudes  
Fins al 30% amb un límit de 25.000 € per a les empreses que en data de final del termini de presentació de sol·licituds puguen acreditar ser socis de les estacions nàutiques existents a la Comunitat Valenciana, o bé, fins al 30% amb un límit màxim de 35.000 €, si a més en eixa mateixa data poden acreditar fefaentment estar en disposició d'alguns dels certificats de qualitat o gestió mediambiental, establits dins de la línia de col·laboració a la implantació de sistemes de qualitat i gestió mediambiental en les empreses turístiques, del Departament Qualitur de l'Agència Valenciana del Turisme i que així ho mantinguen en la data de la resolució de concessió  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
3. PROGRAMA D'ADAPTACIÓ DE LES INSTAL.LACIONS D'ESTABLIMENTS TURÍSTICS PER A LA SEUA ADEQUACIÓ A L'ÚS PER PERSONES AMB DISCAPACITAT  
Objecte  
Suport a aquelles actuacions dirigides a afavorir la integració de les persones amb limitacions, per mitjà de l'eliminació de barreres arquitectòniques, així com altres inversions que tinguen com a objecte garantir l'accessibilitat i ús dels establiments turístics en condicions tendents a la igualtat de totes les persones amb discapacitat, siguen quines siguen les seues limitacions, tant físiques com sensorials.  
Actuacions a recolzar  
S'atendran únicament a inversions en actius fixos nous relatius a infraestructures i/o equipaments relacionats amb l'objectiu del programa, i queden excloses aquelles que estiguen dirigides a funcions de manteniment o de mera substitució.  
Este programa no atendrà les inversions realitzades en places de nova creació.  
Beneficiaris  
Empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.  
Per a ser beneficiaris d'estes ajudes, els establiments hauran de justificar l'adaptació de les inversions al Decret 39/2004, de 5 de març (DOGV de data 10.03.2004) i a l'Orde de 25 de maig de 2004 (DOGV de data 9.06.2004).  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Ajudes  
Fins al 30% amb un límit de 25.000 €, o bé, fins al 30% amb un límit màxim de 35.000 €, per als establiments que en data de final del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la línia de col·laboració a la implantació de sistemes de qualitat i gestió mediambiental en les empreses turístiques, del Departament Qualitur de l'Agència Valenciana del Turisme, i que així ho mantinguen en la data de la resolució de concessió.  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
4. PROGRAMA DE CREACIÓ I QUALIFICACIÓ D'ESTABLIMENTS DE TURISME DE SALUT  
Objecte  
Suport a aquelles actuacions l'objecte de les quals siga la creació i modernització d'establiments termals, i altres que, per la seua oferta específica en matèria de turisme de salut, com ara, centres d'hidroteràpia i talassoteràpia, responguen a les motivacions i necessitats determinades per la demanda turística.  
Beneficiaris  
Empreses que pretenguen realitzar inversions relacionades amb la finalitat assenyalada  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
Únicament es primaran aquelles inversions en obra civil, instal·lacions i equipaments relatius al centre de turisme de salut, quedant excloses aquelles que estiguen dirigides a funcions de manteniment o de mera substitució.   
Així mateix, no es consideraran, aquelles actuacions tant de creació com de modernització en centres d'hidroteràpia, talassoteràpia, així com en aquells inclosos dins del grup dels denominats de bellesa i relax, si estos no estan físicament vinculats a alguna de les modalitats d'oferta d'allotjament regulades en la Llei 3/1998 de 21 de maig, de Turisme, de la Comunitat Valenciana (DOGV de 22/05/98).  
Ajudes  
Fins al 30% amb un límit de 25.000 €, o bé, fins al 30% amb un límit màxim de 35.000 €, per als establiments que en data finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la línia de col·laboració a la implantació de sistemes de qualitat i gestió mediambiental en les empreses turístiques, del Departament Qualitur de l'Agència Valenciana del Turisme, i que així ho mantinguen en la data de la resolució de concessió.  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
B. PLA D'INCENTIUS A LA MILLORA DE LA COMPETITIVITAT  
1. PROGRAMA D'ADAPTACIÓ A LA NORMATIVA DE CAMPAMENTS DE TURISME  
Objecte  
Suport a aquelles actuacions l'objecte de les quals siga l'adequació d'establiments de campaments de turisme existents a l'entrada en vigor del Decret 119/2002,de 7 de desembre, (DOGV de 5 d'agost de 2002), regulador dels campaments de turisme de la Comunitat Valenciana, amb la finalitat d'adaptar-se a l'esmentada norma.  
Beneficiaris  
Empreses propietàries o explotadores de campaments de turisme sitis a la Comunitat Valenciana.  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
S'atendran únicament a inversions en actius fixos nous relatius a infraestructura i/o equipaments relacionats amb l'objectiu del programa, quedant excloses aquelles que estiguen dirigides a funcions de manteniment o de mera substitució.  
Únicament s'incentivaran aquelles actuacions que permeten a l'establiment obtindre l'adequació total i definitiva al mencionat decret.  
Ajudes  
Fins al 30% amb un límit de 25.000 €, o bé, fins al 30% amb un límit màxim de 35.000 €, per als establiments que en data de final del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la línia de col·laboració a la implantació de sistemes de qualitat i gestió mediambiental en les empreses turístiques, del Departament Qualitur de l'Agència Valenciana del Turisme, i que així ho mantinguen en la data de la resolució de concessió.  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
2. PROGRAMA DE MILLORA DE LES CONDICIONS D'HIGIENE ALIMENTÀRIA EN CUINES D'HOTELS, RESTAURANTS, CAFETERIES I BARS  
Objecte  
Suport a aquelles actuacions en infraestructura i/o equipament el propòsit de les quals siga la millora efectiva de les instal·lacions d'higiene alimentària de les cuines dels dits establiments, tendents a aconseguir l'excel·lència en matèria de seguretat alimentària.  
Beneficiaris  
Hotels, restaurants, cafeteries i bars.  
Per a ser beneficiaris d'estes ajudes, els establiments hauran de justificar la implantació d'un sistema basat en l'APPCC (Anàlisi de Perills i Punts Crítics de Control) segons el RD 2.207/95, de 28 de desembre (BOE 27 febrer 1996).  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
S'atendran únicament a inversions en actius fixos nous relatius a infraestructures i/o equipaments, com ara forns mixtos (vapor-convecció), cuines suspeses, taules fredes, paviment antilliscant, llavamans a pedal, mecanització portes d'accés, abatidores de temperatura i altres inversions relacionades amb l'objecte del programa.  
Este programa inclourà les obres de reformes integrals en les cuines dels establiments turístics, sempre que en el seu disseny i execució es tinguen en compte, principis com ara el de .marxa avant., .separació de zones netes de zones brutes., i en general tot allò necessari per a aconseguir la dita excel·lència en matèria de seguretat alimentària, excloent totes aquelles inversions en maquinària industrial d'hostaleria convencional com ara cuines, llavaplats o cambres frigorífiques.  
Este programa no atendrà a les inversions realitzades en places de nova creació.  
Ajudes  
Fins al 30% amb un límit de 25.000 €, o bé, fins al 30% amb un límit màxim de 35.000 €, per als establiments que en data de final del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la línia de col·laboració a la implantació de sistemes de qualitat i gestió mediambiental en les empreses turístiques del Departament Qualitur de l'Agència Valenciana del Turisme, i que així ho mantinguen en la data de la resolució de concessió.  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
3. PROGRAMA D'IMPLANTACIÓ I MILLORA DE SISTEMES DE SEGURETAT, DE REDUCCIÓ DEL CONSUM I MILLOR APROFITAMENT DE L'AIGUA I L'ENERGIA, I MILLORA MEDIAMBIENTAL EN ESTABLIMENTS TURÍSTICS  
Objecte  
La millora efectiva dels mitjans i sistemes de seguretat tendents a evitar riscos als usuaris per incendis, catàstrofes, robatoris o altres tipus, dels establiments turístics beneficiaris dels incentius, de manera que suposen increments substancials en els dits nivells de seguretat, així com el millor aprofitament i optimització de l'ús de l'aigua i de l'energia en els establiments turístics beneficiaris dels incentius, de manera que permeta la reducció substancial del consum dels dits recursos, sense minva per a la qualitat i servici oferit al consumidor turístic   
Beneficiaris  
Empreses propietàries o explotadores d'establiments hotelers, apartaments turístics, establiments de restauració, campaments turístics, agències de viatges, allotjaments rurals, bars, i empreses d'oferta turística complementària.  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
S'atendran únicament a inversions en actius fixos nous relatius a infraestructures i/o equipaments relacionats amb l'objectiu del programa, i queden excloses aquelles que estiguen dirigides a funcions de manteniment o de mera substitució.  
Es consideraran especialment actuacions tendents a l'adaptació a la norma de protecció contra incendis NBE-CPI-96, adaptació a la norma UNIX 100030 IN 2001, Reial Decret 865/2003 de 4 de juliol (BOE de 18 de juliol de 2003), així com al Decret 173/2000 de 5 de desembre del Govern Valencià (DOGV núm. 3893), pel qual s'establixen les condicions higienicosanitàries que han de reunir els equips de transferència de massa d'aigua en corrents d'aire amb producció d'aerosols-, i la millora de cablejats elèctrics que augmenten substancialment els nivells de seguretat.  
Així mateix, es pretén incentivar aquelles actuacions l'objecte de les quals siga la implantació de sistemes de millora mediambiental, com ara depuració d'aigües residuals, tractament de residus sòlids, sense minva per a la qualitat i servici oferit al consumidor turístic.  
Este programa no atendrà les inversions realitzades en places de nova creació.  
Ajudes  
Fins al 30% amb un límit de 25.000 €, o bé, fins al 30% amb un límit màxim de 35.000 €, per als establiments que en data de final del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, establits dins de la línia de col·laboració a la implantació de sistemes de qualitat i gestió mediambiental en les empreses turístiques del Departament Qualitur de l'Agència Valenciana del Turisme, i que així ho mantinguen en la data de la resolució de concessió  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
C. PLA DE SUPORT A LA QUALIFICACIÓ DEL SECTOR  
1. PROGRAMA DE CREACIÓ D'ESTABLIMENTS D'ALLOTJAMENT HOTELER D'INTERÉS SINGULAR  
Objecte  
Suport a aquelles actuacions l'objecte de les quals siga la creació de nous establiments d'allotjament hoteler del grup primer, hotels, .segons Decret 153/1993, de 17 d'agost, (DOGV núm. 2100, de 10 de setembre)-, ubicats en zones no saturades o bé que amb independència de la seua ubicació l'establiment reunisca especials circumstàncies de qualitat i singularitat; sempre que en ambdós casos complisca les condicions de no superar setanta-cinc places, i s'ubiquen en immobles existents que incórreguen en alguna de les dos circumstàncies següents: que en atenció a les seues característiques historicoartístiques haja sigut oficialment declarat Bé d'Interés Cultural o estiguen inclosos entre els catalogats amb algun nivell de protecció per l'organisme corresponent, o que es tracte d'immobles l'arquitectura dels quals reflectisca les peculiaritats d'un determinat lloc o tipologia constructiva característica i representativa de la Comunitat Valenciana.  
Beneficiaris  
Empreses que pretenguen realitzar inversions relacionades amb la finalitat assenyalada.  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
S'atendran únicament a inversions en actius fixos nous relatius a infraestructures i/o equipaments relacionats amb l'objectiu del programa, quedant excloses aquelles que estiguen dirigides a funcions de manteniment o de mera substitució.  
Ajudes  
Fins al 30% amb un límit de 25.000 €.  
Òrgan instructor  
Àrea de Producte. Servici d'Assistència Turística i Incentius.  
Termini de presentació de sol·licituds  
Fins al 28 de febrer de 2006  
2. PROGRAMA QUALITUR D'AJUDES AL SECTOR EN QUALITAT I MEDI AMBIENT  
Objectiu del programa  
Suport a aquelles iniciatives promogudes per empreses i entitats turístiques de la Comunitat Valenciana que desenvolupen estratègies que milloren la prestació de servicis a clients o usuaris, contribuint a incrementar la seua competitivitat en el mercat turístic nacional i internacional. També impulsarà el programa accions concretes de sensibilització, publicacions de caràcter científic i empresarial, investigació de mercats, empreses, etc., que proporcionen ferramentes tendents a la implantació en les organitzacions turístiques per a assolir els objectius establits, el lideratge del programa recaurà en ells, i es recolzaran de la mateixa manera les iniciatives de les associacions empresarials del sector turístic de la Comunitat Valenciana.  
2.1. LÍNIA DE COL·LABORACIÓ AMB LES EMPRESES TURÍSTIQUES DE LA COMUNITAT VALENCIANA PER A LA IMPLANTACIÓ DE SISTEMES DE QUALITAT I GESTIÓ MEDIAMBIENTAL  
Objecte  
Suport a les iniciatives que desenvolupen programes d'implantació de sistemes de gestió en les empreses turístiques que conduïsquen a l'obtenció de la certificació corresponent en qualitat o gestió mediambiental.  
Beneficiaris  
Podran acollir-se a esta línia de col·laboració els projectes presentats per empreses turístiques amb seu social, delegació o establiment de producció a la Comunitat Valenciana.  
Amb caràcter general, es consideren empreses turístiques les empreses propietàries o explotadores d'establiments hotelers, campaments de turisme, apartaments turístics, establiments de restauració, allotjaments rurals, bars, agències de viatge i empreses d'oferta turística complementària de la Comunitat Valenciana inscrites en el registre d'empreses i activitats turístiques no reglamentades de l'Agència Valenciana del Turisme.  
Queden excloses associacions, fundacions, clubs esportius i la resta d'entitats públiques o privades sense ànim de lucre.  
Actuacions a recolzar  
Les ajudes seran de la despesa corrent efectuada exclusivament durant el procés de certificació de cada una de les modalitats següents:  
a) ISO 9.001 i ISO 14.001 atorgades per entitat oficialment acreditada per ENAC per al subsector d'activitat corresponent o per l'entitat nacional d'acreditació equivalent d'un país membre de la Unió Europea.  
b) Marca Q, de Qualitat Turística atorgada per l'Institut per a la Qualitat Turística Espanyola . ICTE.  
c) Sistema comunitari de gestió i auditories mediambientals EMAS (Eco-Management and Audit Scheme, segons Reglament Europeu 7661/2001).  
d) Aquells sistemes reconeguts expressament per l'Agència Valenciana del Turisme a través del seu Departament de Qualitat, QUALITUR.  
Per a ser beneficiaris d'estes ajudes, els establiments que obtinguen o renoven una certificació UGJ 5032 hauran de justificar, quan el seu àmbit d'aplicació així ho exigisca, la implantació d'un sistema basat en l'APPCC (Anàlisi de Perills i Punts Crítics de Control) segons el RD 2.207/95, de 28 de desembre (BOE 27 febrer 1996), en relació amb les condicions higièniques en cuines.  
Sense perjuí del que disposa el paràgraf anterior, estos incentius seran totalment compatibles amb qualssevol altres de naturalesa oficial que el sol·licitant poguera obtindre per al mateix projecte, a condició que una vegada sumats a l'ajuda concedida a càrrec del present programa, no se superen els límits màxims d'ajuda establits, observant les normes de la Unió Europea sobre ajudes.  
Només es contemplaran les justificacions de despesa amb data posterior a la de la sol·licitud, quedant així mateix excloses les despeses generades pel personal propi i aquelles en què incórrega l'empresa turística durant el procés d'implantació del corresponent sistema de gestió. Només es procedirà al pagament de l'ajuda en el cas de l'èxit efectiu de la certificació corresponent (validació ambiental en el cas d'EMAS) que s'haurà d'acreditar de manera fefaent davant l'Agència Valenciana del Turisme, i no s'hi contempla en cap cas l'ajuda sense esta condició.  
Les sol·licituds, que hauran d'anar acompanyades d'una memòria tècnica del projecte a desenvolupar, es tramitaran en funció de l'existència en l'expedient de la documentació necessària per a això, en tant existisca disponibilitat pressupostària, i podran ser resoltes amb caràcter preferent en atenció a l'interés turístic de la demanda, en relació directa amb el compliment dels objectius de l'Agència Valenciana del Turisme.  
Així mateix, i en el cas que s'opte a la renovació del corresponent certificat en qualitat o gestió mediambiental, s'haurà d'acreditar davant l'Agència Valenciana del Turisme per mitjà de document emés per la corresponent entitat certificadora que la vigència del certificat en vigor expira durant l'any 2006.  
Ajudes  
Fins al 50% de la despesa corrent efectuada, amb un límit de 4.000 €, per a cada una de les modalitats reconegudes si la certificació s'obté per primera vegada. Anàlogament, fins al 33%, amb un límit de 2.500 €, si la certificació es renova.  
Òrgan instructor  
Àrea d'Infraestructures i I + D + i.  
Termini de presentació de les sol·licituds  
Fins al 28 de febrer de 2006  
2.2. LÍNIA DE COL·LABORACIÓ AMB MUNICIPIS DE LITORAL PER A LA IMPLANTACIÓ DE SISTEMES DE QUALITAT I GESTIÓ MEDIAMBIENTAL EN LES PLATGES DE LA COMUNITAT VALENCIANA  
Objecte  
Suport a les iniciatives que desenvolupen programes d'implantació de sistemes de gestió en les platges de la Comunitat Valenciana que conduïsquen a l'obtenció de la certificació corresponent en qualitat o gestió mediambiental.  
Beneficiaris  
Ajuntaments de municipis de litoral de la Comunitat Valenciana que desenvolupen actuacions relacionades amb la finalitat abans descrita.  
Actuacions a recolzar  
Les ajudes seran de la despesa corrent efectuada exclusivament durant el procés de certificació de cada una de les modalitats següents:  
a) ISO 9.001 i ISO 14.001 atorgades per entitat oficialment acreditada per ENAC (Entitat Nacional d'Acreditació) per al subsector d'activitat corresponent o per l'entitat nacional d'acreditació equivalent d'un país membre de la Unió Europea.  
b) Marca Q de Qualitat Turística atorgada per l'Institut per a la Qualitat Turística Espanyola . ICTE.  
c) Sistema comunitari de gestió i auditories mediambientals EMAS (Eco-Management and Audit Scheme, segons Reglament Europeu 7661/2001)   
d) Aquells sistemes reconeguts expressament per l'Agència Valenciana del Turisme a través del seu Departament de Qualitat QUALITUR.  
Només es contemplaran les justificacions de despesa amb data posterior a la de la sol·licitud i queden així excloses les despeses generades pel personal (laboral o funcionari) dependents de la corporació local o de la societat o organisme municipal de qualsevol classe, així com aquelles despeses en què incórrega el sol·licitant durant el procés d'implantació del corresponent sistema de gestió. Només es procedirà al pagament de l'ajuda en el cas de l'èxit efectiu de la certificació corresponent (validació ambiental en el cas d'EMAS) que s'haurà d'acreditar de manera fefaent davant l'Agència Valenciana de Turisme, i no es contemplarà, en cap cas, l'ajuda sense esta condició.  
Serà requisit addicional i indispensable acreditar, en el moment de la justificació de l'ajuda, el Pla d'Ordenació de les Platges del Municipi; l'existència, organització i funcionament d'un òrgan de gestió de platges i la justificació del compliment de la normativa vigent aplicable a les platges.  
Així mateix, i en el cas que el sol·licitant opte a la renovació de la certificació ja obtinguda, haurà d'acreditar-se, en el moment de la justificació de l'ajuda, l'actualització del Pla d'Ordenació de les Platges del Municipi a l'ordenació urbanística vigent, i s'aportarà la documentació acreditativa de l'actual estructura organitzativa de l'òrgan de gestió de platges i el seu funcionament.  
Els certificats de qualitat i gestió mediambiental atorgats pel compliment dels requisits de les normes QJH 5741 i ISO 14877 respectivament, deuran de ser extensius a la gestió del conjunt de les platges del municipi, i no s'admetrà un certificat per a cada platja individualment considerat. Cada municipi, per tant, pot accedir a una ajuda a la certificació de la gestió de les seues platges segons cada modalitat de certificació anteriorment mencionada.  
Les sol·licituds, que hauran d'anar acompanyades d'una memòria tècnica del projecte a desenvolupar, es tramitaran en funció de l'existència en l'expedient de la documentació necessària per a això, en tant existisca la possibilitat pressupostària, podent ser resoltes amb caràcter preferent en atenció a l'interés turístic de la demanda, en relació directa amb el compliment dels objectius de l'Agència Valenciana del Turisme.  
Així mateix, i en el cas que s'opte a la renovació del corresponent certificat en qualitat o gestió mediambiental, s'haurà d'acreditar davant l'Agència Valenciana del Turisme per mitjà de document emés per la corresponent entitat certificadora que la vigència del certificat en vigor expira durant l'any 2006.  
Ajudes  
Fins al 50% de la despesa corrent efectuada, amb un límit de 4.000 €, per a cada una de les modalitats reconegudes si la certificació s'obté per primera vegada. Anàlogament, fins al 33%, amb un límit de 2.500 €, si la certificació es renova.  
Òrgan instructor  
Àrea d'Infraestructures i I + D + i.  
Termini de presentació de les sol·licituds  
Fins al 28 de febrer de 2006  
2.3. LÍNIA DE COL·LABORACIÓ AMB ASSOCIACIONS EMPRESARIALS DEL SECTOR TURÍSTIC DE LA COMUNITAT VALENCIANA PER A LA IMPLANTACIÓ DE SISTEMES DE QUALITAT I GESTIÓ MEDIAMBIENTAL  
Objecte  
Suport a les iniciatives que desenvolupen programes d'implantació de sistemes de qualitat i gestió mediambiental en les associacions empresarials del sector turístic de la Comunitat Valenciana que conduïsquen a l'obtenció de la corresponent certificació.  
Beneficiaris  
Associacions empresarials del sector turístic d'àmbit comarcal, provincial o autonòmic radicades a la Comunitat Valenciana i que desenvolupen actuacions relacionades amb la finalitat indicades.  
Actuacions a recolzar  
Les ajudes seran de la despesa corrent efectuada exclusivament durant el procés de certificació de cada una de les modalitats següents:  
a) ISO 9.001 i ISO 14.001 atorgades per entitat oficialment acreditada per ENAC (Entitat Nacional d'Acreditació) per al subsector d'activitat corresponent o per l'entitat nacional d'acreditació equivalent d'un país membre de la Unió Europea.  
b) Sistema comunitari de gestió i auditories mediambientals EMAS (Eco-Management and Audit Scheme, segons Reglament Europeu 7661/2001).  
c) Aquells sistemes reconeguts expressament per l'Agència Valenciana de Turisme a través del seu Departament de Qualitat QUALITUR.  
Només es contemplaran les justificacions de despesa amb data posterior a la de la sol·licitud quedant així mateix excloses les despeses generades pel personal dependent de l'associació empresarial així com aquelles despeses en què incórrega el sol·licitant durant el procés d'implantació del corresponent sistema de gestió. Només es procedirà al pagament de l'ajuda en el cas de l'èxit efectiu de la certificació corresponent o de la seua renovació (validació ambiental en el cas d'EMAS) que s'haurà d'acreditar de manera fefaent davant l'Agència Valenciana del Turisme, i no es contemplarà en cap l'ajuda sense esta condició.  
Serà requisit addicional i indispensable acreditar, en el moment de la justificació de l'ajuda, la realització almenys de tres accions formatives i informatives dirigides als membres de l'associació amb l'objecte de difondre la cultura de la qualitat entre ells, que estimulen la implantació de sistemes de qualitat i gestió mediambiental en les empreses turístiques. Per a la realització d'estes activitats l'associació podrà comptar amb el suport i l'assistència tècnica del departament de qualitat de l'Agència Valenciana del Turisme.  
Les sol·licituds, que hauran d'anar acompanyades d'una memòria tècnica del projecte a desenvolupar, es tramitaran en funció de l'existència en l'expedient de la documentació necessària per a això, en tant existisca disponibilitat pressupostària, podent ser resoltes amb caràcter preferent en atenció a l'interés turístic de la demanda, en relació directa amb el compliment dels objectius de l'Agència Valenciana del Turisme.  
Ajudes  
Fins al 50% de la despesa corrent efectuada, amb un límit de 4.000 €, per a cada una de les modalitats reconegudes si la certificació s'obté per primera vegada. Anàlogament, fins al 33%, amb un límit de 2.500 €, si la certificació es renova.  
Òrgan instructor  
Àrea d'Infraestructures i I + D + i.  
Termini de presentació de les sol·licituds  
Fins al 28 de febrer de 2006  
D. PLA DE SUPORT A LA MILLORA DE LA COMERCIALITZACIÓ  
PROGRAMA DE SUPORT A PROJECTES D'E-MARKETING DEL SECTOR TURÍSTIC PER A INCREMENTAR-NE LA PRESÈNCIA EN INTERNET  
Objecte  
L'objectiu d'este programa és posicionar el turisme de la Comunitat Valenciana en lloc privilegiat en internet. A través d'este programa, la Conselleria de Turisme recolzarà els projectes d'e-marketing de les empreses i associacions del sector turístic que tinguen com a objectiu incrementar la presència del turisme de la Comunitat Valenciana en internet, així com augmentar la notorietat dels seus servicis i productes turístics en la xarxa i afavorir la comercialització.  
Beneficiaris  
Associacions empresarials vinculades al sector turístic i empreses propietàries o explotadores d'establiments hotelers, apartaments turístics, allotjaments rurals, campaments turístics, agències de viatge, establiments de restauració, bars i empreses d'oferta turística complementària de la Comunitat Valenciana, sempre que consten en el registre corresponent de l'Agència Valenciana del Turisme.  
Actuacions a recolzar  
Este programa de col·laboració consistix en el suport als projectes de màrqueting on line dels establiments i associacions turístiques de la Comunitat Valenciana que afavorisquen la promoció dels llocs web client-orientats en internet.  
Els plans presentats per les empreses hauran de perseguir els següents objectius:  
Millorar el posicionament en els buscadors d'internet TOP i portals  
verticals dels mercats meta.  
Increment del nombre de visitants amb tràfic de qualitat.  
Increment de l'ús del site.  
Fidelización dels visitants.  
Notorietat i reconeixement de marca.  
Increment del ràtio de conversió (proporció entre les reserves efectivament realitzades respecte al nombre de sol·licituds d'informació rebudes).  
Les sol·licituds de les empreses hauran d'incloure un pla d'E-Marketing que seguirà el següent esquema de continguts:  
1. Auditoria inicial del site:   
. Matriu DAFO (fortaleses i debilitats actuals del site, oportunitats i amenaces enfront de la competència del sector).  
. Anàlisi de posicionament actual en els buscadors TOP i posicionament de la competència.  
. Anàlisi del site quant a la seua optimació per al posicionament que s'espera aconseguir.  
. Anàlisi dels servicis de fidelització.  
. Anàlisi del sistema de comercialització on line.  
2. Detall del pla d'E-Marketing:   
. Objectius (han de ser mesurables en el temps i quantificables els resultats).  
. Estratègies que s'ha de seguir amb el mercat i el producte.  
. Planificació temporal.   
. Procediments de control.  
. Plans de contingència.  
3. Pressupost desglossat de la campanya emés per l'empresa proveïdora del servici (IVA inclòs).  
Paràmetres que han de reflectir l'auditoria prèvia i l'avaluació final de resultats:  
. Posició del lloc web en els principals buscadors i directoris corresponents al seu segment de mercat, respecte a les paraules claus representatives del seu producte i localització geogràfica.  
. Estadístiques d'accés al seu lloc web: nombre diari de visites, mitjana de durada de les visites, nombre de pàgines vistes.  
. Nombre d'usuaris registrats en servicis de fidelització.  
. Ràtio de conversió (proporció entre les reserves efectivament realitzades respecte al nombre de sol·licituds d'informació rebudes).  
La Conselleria de Turisme podrà sol·licitar l'accés a les estadístiques del servidor web i a qualsevol informació que considere oportuna per a verificar les dades que figuren en l'informe del projecte.  
Tots els llocs web acollits a este programa de suport hauran d'incloure un enllaç al portal turístic de la Comunitat Valenciana comunitatvalenciana.com en la Home Page, amb la marca i les indicacions tècniques facilitades per la Conselleria de Turisme.  
Ajuda  
L'ajuda serà d'un percentatge variable de fins al 33% del cost incentivable, amb un límit màxim de 6.000 euros.  
La liquidació de les ajudes s'efectuarà una vegada finalitzat el projecte i després de la comprovació del compliment dels objectius fixats.  
A l'efecte del que establix el paràgraf anterior, els beneficiaris hauran de presentar:   
. Factura emesa pel proveïdor de servicis en internet corresponent a l'acció aprovada.  
. Informe final que incloga: la situació inicial, els objectius, les actuacions realitzades i els resultats obtinguts.  
Òrgan instructor  
Àrea de Mercats i Comunicació. Servici de Tecnologies de la Informació i Publicacions.  
Termini de presentació de les sol·licituds  
Fins al 28 de febrer de 2006  
ANNEX II  
AJUDES A MUNICIPIS TURÍSTICS DERIVADES DE LA LLEI 3/1998, DE 21 DE MAIG, DE LA GENERALITAT VALENCIANA, DE TURISME DE LA COMUNITAT VALENCIANA  
Estes ajudes tenen el seu règim jurídic en el Decret 71/2000, de 22 de maig, del Govern Valencià pel qual s'aprova el Reglament Regulador dels Convenis previstos en la dita Llei de Turisme, i en el qual s'arrepleguen els tipus de conveni que podran subscriure's entre la Generalitat Valenciana i els municipis turístics, que podran ser de tres tipus:  
. Conveni per a la compensació financera.  
. Conveni per a l'adaptació dels municipis turístics Pla Millor  
. Conveni per a la competitivitat i la comunicació.  
1. CONVENI PER A LA COMPENSACIÓ FINANCERA  
Finalitat: Compensar l'esforç financer addicional realitzat pels ajuntaments dels municipis turístics en aquelles partides que patisquen increments que no puguen ser costejats a través de tributs, i sempre que l'increment de dites partides haja sigut generat pel caràcter turístic del municipi.  
Les partides que es consideren per a este tipus de convenis són les següents:  
A. Despeses derivades de la prestació dels servicis propis de les oficines d'informació turística, en el seu concepte postvenda.  
B. Manteniment i conservació de recursos turístics de tipus ecològic i mediambiental.  
C. Manteniment i conservació de recursos turístics de tipus historicoartístic i cultural.  
D. Policia i seguretat ciutadana.  
E. Actuacions extraordinàries en matèria de neteja viària i del mobiliari urbà.  
Beneficiaris: Tots els ajuntaments de municipis turístics que compten amb la dita declaració amb caràcter definitiu.  
Termini de presentació de sol·licituds: abans del 30 de juny de 2006.  
2. CONVENI PER A L'ADAPTACIÓ DELS MUNICIPIS TURÍSTICS. PLA MILLOR  
Finalitat: Finançar, conjuntament amb els municipis turístics, projectes que tinguen com a objectiu la millora d'espais d'ús turístic o dels servicis tendents a configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que perseguisquen, a més la viabilitat i sostenibilitat del desenvolupament turístic.  
Els projectes que, a través d'este pla, pretenguen obtindre finançament subscrivint este tipus de conveni, hauran de ser acords amb:  
. Conservació de recursos mediambientals.  
. Recuperació de tradicionals factors culturals.  
. Adequació del producte turístic a les exigències de la demanda per a fer-ho més competitiu.  
. Viabilitat i evolució sostenible del sector turístic.  
. Adequació a les directrius i estratègies dictades per l'Agència que afecten diferents espais turístics de la Comunitat Valenciana.   
El pla marc inclou el finançament de dos tipus de projectes:  
1. Pla Detalls: xicotetes actuacions el pressupost del qual no supere els 96.161,94 €.  
2. Pla Imatge: grans projectes, el pressupost del qual siga superior als 96.161,94 €.  
Finançament:  
El 50% dels projectes acollits al Pla Detalls. 1 anualitat pressupostària.  
El 33% dels projectes acollits al Pla Imatge. Màxim de 3 anualitats.  
Beneficiaris: tots els ajuntaments de municipis turístics que compten amb la dita declaració amb caràcter definitiu que vagen a realitzar inversions en projectes de les característiques anteriorment citades.  
Termini de presentació de sol·licituds: Abans del 31 de març de 2006.  
3. CONVENI PER A LA COMPETITIVITAT I COMUNICACIÓ  
Finalitat: Promoció i comercialització del municipi a través de campanyes o accions realitzades fora de l'àmbit de la Comunitat Valenciana, que en requerisquen l'adequat posicionament en els corresponents mercats a fi de millorar-ne la competitivitat.  
Quantia de la compensació: fins al 33% del cost de les campanyes o accions de promoció i comercialització.  
Beneficiaris: tots els ajuntaments de municipis turístics que compten amb la dita declaració amb caràcter definitiu que vagen a realitzar inversions en campanyes i/o accions de les característiques anteriorment citades.  
Termini de presentació de sol·licituds: abans del 31 d'octubre de l'any immediat anterior de la realització de les campanyes i/o accions.  
Es fa constar que les ajudes descrites en els apartats 2 i 3 anteriors, estan cofinançades pel Fons Europeu de Desenvolupament Regional (FEDER).  
Estes ajudes seran compatibles amb qualssevol altres, sense perjuí de les normes de la Unió Europea o altres que siguen d'aplicació referents a la compatibilitat d'ajudes o supòsits de doble finançament.